Hans Kahle

**Hans Kahle** (født 22. april 1899 i Charlottenburg i Berlin i Tyskland, død 1. september 1947 i Ludwigslust) var en tysk offiser, journalist, kommunist og politisjef som husket spesielt for å ha vært kommandant i Thälmann-bataljonen i den spanske borgerkrigen. Han kjempet også i første verdenskrig.

## Liv og virke
### Bakgrunn
Kahle var sønn av en høyere tjenestemann og gikk etter abitur på den prøyssiske offisersskolen *[[Preußische Hauptkadettenanstalt]]* i Berlin. 

### Karriere
Han deltok i den prøyssiske hær som løytnant under første verdenskrig og satt etter krigen i fransk krigsfangenskap fram til 1920. 

Etter at han ble løslatt, begynte han i handelslære og tok høyere utdanning på en handelshøyskole i Berlin. I perioden 1921 til 1926 arbeidet han i Mexico. Han vendte tilbake til Tyskland i 1927.

Han ble medlem av Kommunistische Partei Deutschlands i 1928. Han deltok i Den spanske borgerkrigen i De internasjonale brigadene som kommandant for Thälmann-bataljonen. I april 1937 ble han kommandant for den 17. divisjon av folkehæren. Fra oktober 1937 til september 1938 kommanderte han den 45. stormdivisjon,og i perioder hadde han kommando over hele Ebro-fronten. 

Høsten 1938 forlot han Spania og begav seg til Frankrike. I januar 1939 ble han fratatt sitt tyske statsborgerskap. Samme måned ble han internert i Frankrike. Men han ble imidlertid snart etter fri, fikk innreisetillatelse til England, og ankom der i februar 1939. Fra august 1939 til 1946 var han i ledelsen av den lokale avdeling av det tyske kommunistiske parti. I mai 1940 ble han internert som «fiendlig utlemding» og transportert til Isle of Man og senere til Canada. Så kom han tilbake til  Storbritannia hvor han i 1941 ble løslatt og organiserte Nationalkomitee Freies Deutschland. 

Etter krigen vendte han i 1946 tilbake til Tyskland der han meldte seg til kommunistenes tjeneste i Berlin. Til tross for hans svekkede helse - han hadde en magelidelse - ble han straks gitt i oppdrag å arbeide i kaderutdannelsen for kommunistpartiet i Mecklenburg-Vorpommern. Den 17. mars 1946 ble han sjef for det nydannede Volkspolizei i Land Mecklenburg og i april 1946 ble han medlem av SEDs ledelse i samme område. 

Den 22. august 1947 måtte han gjennomgå en mageoperasjon, som han ikke overlevde.

## Æresbevisninger
Skolen i Karstädt (Prignitz) var kalt opp etter Kahle i DDR-tiden.

Et minnesmerke over Kahle i Karstädt skulle vært fjernet i 2004 av politiske grunner, men står fortsatt på grunn av at det regnes som et beskyttet minnesmerke.

## Skrifter
* *Know your enemy!*, I.N.G. Publications, London 1943 (24 S.)
* *Under Stalin's command. A review of Soviet strategy and tactics*, Russia Today Society, London 1943 (43 S.)
* *They plotted against Hitler. The story behind the attempt on Hitler’s life*, I.N.G. Publications, London 1944 (23 S.)
* *One triumphant Year. A uniqe survey of Red Army successes. 26. anniversary of the Red Army*, Russia Today Society, London 1944 (15 S.)
* *Stalin, the soldier*, Metcalfe & Cooper, London 1945 (24 S.)

## Referanser


## Litteratur
* *Biografie Hans Kahle.* in: Felix Bossow: *Grabsteine erzählen Geschichten.* Ehrenfriedhof Opfer des Faschismus. Arbeit und Leben e. V., Schwerin 2005, S. 32–33.

* Heinz Bergschicker: *Deutsche Chronik 1933-1945. Ein Zeitbild der faschistischen Diktatur* /Wiss. Beratung: Olaf Groehler. Verlag der Nation, Berlin 1981, 2. dgs. Aufl. 1982 (Abb. S. 145)
* Gottfried Hamacher. Unter Mitarbeit von André Lohmar: *Gegen Hitler – Deutsche in der Résistance, in den Streitkräften der Antihitlerkoalition und der Bewegung "Freies Deutschland" : Kurzbiographien*. Rosa-Luxemburg-Stiftung, Berlin. Band 53. ISBN 3-320-02941-X (PDF)